Document ID: 32013D0218

KOMISIJAS ĪSTENOŠANAS LĒMUMS
(2013. gada 6. maijs),
ar ko dalībvalstīm atļauj pieņemt dažas atkāpes saskaņā ar Eiropas Parlamenta un Padomes Direktīvu 2008/68/EK par bīstamo kravu iekšzemes pārvadājumiem
(izziņots ar dokumenta numuru C(2013) 2505)
(2013/218/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 24. septembra Direktīvu 2008/68/EK par bīstamo kravu iekšzemes pārvadājumiem (1) un jo īpaši tās 6. panta 2. punktu un 4. punktu,
tā kā:
(1)
Direktīvas 2008/68/EK I pielikuma I.3. iedaļā, II pielikuma II.3. iedaļā un III pielikuma III.3. iedaļā ir ietverti saraksti ar valstu atkāpēm, kas ļauj ņemt vērā īpašus apstākļus attiecīgajās valstīs. Šie saraksti jāatjaunina, iekļaujot jaunas valstu atkāpes.
(2)
Skaidrības labad ir lietderīgi aizstāt šīs iedaļas visā pilnībā.
(3)
Tādēļ attiecīgi jāgroza Direktīva 2008/68/EK.
(4)
Šajā lēmumā paredzētie pasākumi ir saskaņā ar atzinumu, ko sniegusi Bīstamo kravu pārvadājumu komiteja, kas izveidota saskaņā ar Direktīvu 2008/68/EK,
IR PIEŅĒMUSI ŠO LĒMUMU.
1. pants
Dalībvalstīm, kas uzskaitītas šā lēmuma pielikumā, ir atļauts īstenot šajā pielikumā ietvertās atkāpes attiecībā uz bīstamo kravu pārvadājumiem to teritorijā.
Minētās atkāpes piemēro bez diskriminācijas.
2. pants
Direktīvas 2008/68/EK I pielikuma I.3. iedaļu, II pielikuma II.3. iedaļu un III pielikuma III.3. iedaļu groza saskaņā ar šā lēmuma pielikumu.
3. pants
Šis lēmums ir adresēts dalībvalstīm.
Briselē, 2013. gada 6. maijā

Labels: 8
15